Դուք ուզո՞ւմ եք պատկերացում կազմել այսօրվա երիտասարդության վիճակի և այն սարսափի ճիչերի մասին, որ բարձրացնում են նրանց ավագները: Այս հարցում իմ տեսակետը արդարացնում է երիտասարդներին, որովհետև ես ունեմ մի հին սկզբունք, ջահել խենթուկների հետ են նվաճում ծեր բլուրները: Եվ ես կարծում եմ, որ մարդկանց բաժանումը ծերերի և երիտասարդների նույնքան լուրջ է, որքան, ասենք, թուխերի և շեկերի բաժանումը: Բայց պետք է ընդունել, որ տղամարդկանց և կանանց մեծամասնությունը տարիքի առաջանալու հետ մեկտեղ մոռանում է, թե ինչպիսին է եղել իր երիտասարդությունը, և հետևաբար չի կարողանում հասկանալ իրենից հետո եկող երիտասարդությանը: Դա երիտասար-դության մեջ առաջացնում է բազմաթիվ տարաձայնություններ և նրան մղում է երբեմն նույնիսկ չտրամաբանված ըմբոստության: Սակայն ո՞վ կարող է նրանցից պահանջել կյանքում քայլել մեկի կամ մյուսի գծած պլանով: